Dennis Gratz

**Dennis Gratz** (rođen kao *Muhamed Gracić*, Sarajevo, 15. septembar 1978) jest bosanskohercegovački političar, bivši predsjednik Naše stranke i zastupnik u Predstavničkom domu Parlamenta Federacije Bosne i Hercegovine.

## Život i karijera 
Klasičnu gimnaziju, Königin Luise, završio je u Kölnu, Njemačka. 
Po povratku u Sarajevo upisuje Pravni fakultet, a poslijediplomski magistarski studij nastavlja na ACIPS-ovom Evropskom regionalnom magisteriju iz demokratije i ljudskih prava. Po struci je pravnik, a na Fakultetu za društvene nauke na Univerzitetu u Hamburgu 2007. je odbranio doktorsku tezu pod nazivom "Elitocid u Bosni i Herzegowini 1992-1995" i stekao titulu doktora filozofskih nauka.

U periodu od 2009–2010. godine boravio je kao gostujući naučnik u okviru programa Fulbrightove stupendije na Univerzitetu Columbia u New York, SAD.

Radi kao gostujući docent na Institutu za istraživanje mira i sigurnosnih studija (IFSH) Univerziteta u Hamburgu, Njemačka. Od 2009. je organizator i predavač naučnog seminara "Genocid i genocidalni zločini u međunarodnom pravu i teoriji" na Centru za interdisciplinarne postdiplomske studije Univerziteta u Sarajevu – ACIPS (ERMA program).

Od 2001–2006. je radio kao Viši stručni saradnik/advokatski pripravnik u advokatskoj kancelariji "Gracić Ešref i Vahidin Kadić" u Sarajevu, a od 2005. radi kao advokat u zajedničkoj advokatskoj kancelariji "Ešref Gracić i Dr. Dennis Gratz" u Sarajevu. Stalni je sudski tumač za engleski i njemački jezik na Kantonalnom sudu u Sarajevu.

Na Trećem Kongresu Naše stranke nije se kandidovao za predsjednika stranke, a za njegovog nasljednika izabran je Predrag Kojović.

## Društveni angažman 
U periodu od 1999–2000. bio je direktor projekta Fondacije Daniel Whalen (*Institute for Multi-Track Diplomacy*) u okviru programa "The Peace Trails Leadership Adventure Program" u SAD i Bosni i Hercegovini.
Bavi se pisanjem, slikanjem i snimanjem kratkih igranih filmova, od kojih su neki prikazani i na Sarajevo Film festivalu: 2002. film "Svitanje", te 2003. film "$5.000.000 za srce tame".
Bio je član upravnog odbora i Političkog savjeta ACIPS-a od 2006. – 2010. 
Kao panelista je u aprilu 2010. učestvovao na 15. konvenciji Asocijacije za studije nacionaliteta pri Harriman Institutu, Columbia Univerziteta u New Yorku, sa naučnim radom pod nazivom "Elitocid u Bosni i Hercegovini i njen utjecaj na genocidnu politiku etničkog čišćenja".

Od 2010. je i član Udruženja "Obrazovanje gradi Bosnu i Hercegovinu" iz Sarajeva, a od 2009. i član sarajevskog Centra za politiku i upravljanje – CPU.
Suosnivač je i član Izvršnog odbora Naše stranke u periodu od 2008 – 2010., a u oktobru 2008. postaje i prvi kandidat Naše stranke za načelnika Općine Centar Sarajevo. Obavljao je funkciju predsjednika Naše stranke od 2011. do 2015. godine. 
Aktivno govori engleski i njemački jezik, te francuski pasivno.

## Radovi 
### Politikologija 
* *Women and National Socialism in Germany 1933–1945*. U: *Odjek. Kultura, umjetnost, nauka, obrazovanje, društveni život*, Proljeće 2003 (Sarajevo).
* *Global revitalization of Hobbesianism.* U: *Pravna misao*, 2004 (Sarajevo).
* *Proposal for the New Constitution of Bosnia and Herzegovina*. U: *Novi Pogledi*, sv. 3, 2004 (Sarajevo) (u suradnji s Midhatom Izmirlijom).
* *Natural Rights Theory in the Context of Modern Perception of Human Rights.* U: *Pravna misao*, 2005 (Sarajevo).
* *Elitozid in Bosnien und Herzegowina 1992–1995* (= *Demokratie, Sicherheit, Frieden.* sv. 182). Nomos, Baden-Baden 2007, ISBN 978-3-8452-0518-2.
* *Elitocide and Genocide in B&H*. U: Janja Beč-Neumann (ur.): *Darkness at Noon. War Crimes, Genocides and Memories Course.* Center for Interdisciplinary Postgraduate Studies, Sarajevo 2007, ISBN 978-9958-704-21-5.
* *Genocide in Theory and International Law.* U: *Novi Pogledi,* sv. 10, 2007 (Sarajevo).
* *Bosnia and Herzegovina in the UN Security Council*. U: *Novi Pogledi,* sv. 14, 2010 (Sarajevo).
* *Incomplete Bosnia and Herzegovina and the Capacity of State Institutions.* U: Kurt Bassuener (ur.): *Bosnia and Herzegovina. Between EU-Integration Toolbox and International Community’s Exit Strategy.* Heinrich Böll Foundation, Office for Bosnia  and Herzegovina, Sarajevo 2010, str. 25*–*28, ISBN 978-9958-9889-7-4 (Preuzeto kao  PDF, pristupljeno 27. augusta 2024).
* *Elitocide in Bosnia and Herzegovina and its Impact on the Contemporary Understanding of the Crime of Genocide*. U: *Nationalities Papers,* sv. 39,br. 3, 2011, str.. 409*–*424 ().
* *Pojam genocida u teoriji i međunarodnom pravu*. U: *Beton*. sv. 141, 8. april 2016 (Web veza, pristupljeno 27. augusta 2024.).

### Romani 
* *Sve o Aidi.* Omnibus, Sarajevo 2002, ISBN 9958-77-706-1.
* *Ispod crvenog tepiha.* Omnibus, Sarajevo 2006, ISBN 9958-77-723-1.
* *Deblokada.* Šahinpašić, Sarajevo 2015, ISBN 978-9958-41-549-4.
* *Motivi za knjigu kajanja*. Buybook, Sarajevo 2018, ISBN 978-9958-30-366-1.

## Vanjski linkovi 
* Dennis Gratz, na nasastranka.ba 
* *Dennis Gratz,* na *JavnaRasprava.ba*. 27. 8. 2024.

## Reference 
Kategorija:Bosanskohercegovački političari
Kategorija:Biografije, Sarajevo
Kategorija:Rođeni 1978.
Kategorija:Političari Naše stranke
Kategorija:Političari Demokratske fronte
Kategorija:Političari Federacije Bosne i Hercegovine
Kategorija:Živi ljudi
Kategorija:Političari iz Sarajeva